चैनल के मुताबिक जेटली 1:15 पर विज्ञान भवन से निकले और अपने साउथ ब्लॉक ऑफिस गए। वहां उन्होंने टीवी चैनल्स को बजट बाद के इंटरव्यू दिए। चैनल्स ने दावा किया कि उस दिन जेटली इसके बाद संसद नहीं गए। इस बारे में पूछने के लिए द टेलीग्राफ जेटली के घर गया और जानने की कोशिश की कि एक मार्च 2016 के उनके कार्यक्रमों का विवरण क्या मंत्री के कार्यालय ने जारी किया है जिसके आधार पर चैनल उस दिन की गतिविधियों का विवरण निकाल कर चला रहे हैं। बताया गया कि ऐसा कुछ नहीं किया गया है। भाजपा के मीडिया विभाग ने भी कहा कि ऐसा कोई विवरण जारी नहीं किया गया है। शुक्रवार को मंत्री के ट्वीटर हैंडल पर भी कोई गतिविधि नहीं रही। उन्होंने हिन्दी दिवस पर लोगों को बधाई भर दी।